REPUBLIKA SRBIJA
NARODNA SKUPŠTINA
Odbor za poljoprivredu, šumarstvo
i vodoprivredu
12 Broj 06-2/473-14
25. decembar 2014. godine
Beograd

3APISNIK
18. SEDNICE ODBORA ZA POLjOPRIVREDU, 
ŠUMARSTVO I VODOPRIVREDU, ODRŽANE 24. DECEMBRA 2014. GODINE

Sednica je počela u 8,10 časova.

Sednicom je predsedavao Marijan Ristićević, predsednik Odbora.

Sednici su prisustvovali članovi Odbora: Milan Kovačević, Miodrag Nikolić, Žarko Bogatinović, Marjana Maraš, Goran Ćirić, Velimir Stanojević, Arpad Fremond, kao i Vladan Milošević, Željko Sušec, Nadica Nikolić Tanasijević i Miroljub Stanković, zamenici članova Odbora.

Sednici nisu prisustvovali članovi Odbora: Jasmina Obradović, Veroljub Matić, Zoran Antić, Milija Miletić, Đorđe Stojšić, Jovan Marković, Milan Korać, Dušan Petrović i Sabina Dazdarević.

Sednici je prisustvovao i narodni poslanik: Milan Novaković.

Pored članova Odbora sednici je prisustvovao i narodni poslanik Marija Obradović.

Pored članova Odbora sednici su prisustvovali: predstavnici Ministarstva poljoprivrede i zaštite životne sredine: Nenad Katanić, pomoćnik ministra, prof. dr Zoran Rajić, državni sekretar, Dragan Injac, sekretar ministarstva kao i predstavnici sredstava javnog informisanja.

Većinom glasova usvojen je sledeći

                            D n e v n i  r e d

1.Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju u pojedinostima, koji je podnela Vlada;

2.R a z n o.

Pre prelaska na razmatranje prve tačke dnevnog reda usvojeni su,  jednoglasno (11 za) zapisnik 11, 12, 13. i 14. sednice Odbora, koje su održane 12. septembra, 2. oktobra, 23. oktobra i 17. novembra 2014. godine, u tekstu u kome su i predložene.

Prva tačka dnevnog reda - Razmatranje Predloga zakona o izmenama i dopunama Zakona o podsticajima u poljoprivredi i ruralnom razvoju u pojedinostima, koji je podnela Vlada;

Predsednik Odbora je na osnovu člana 156. Poslovnika Narodne skupštine otvorio pretres u pojedinostima i konstatovao da je na Predlog zakona podneto 5 amandmana. 
Odbor je, na osnovu člana 156. stav 3. Poslovnika Narodne Skupštine, podneo Narodnoj skupštini sledeći

                             I Z V E Š T A J

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakonao izmenama i dopunama Zakona o podsticajima u poljoprivredi i ruralnom razvoju.

Odbor je odlučio da predloži Narodnoj skupštini da prihvati amandman:

- na član 5, koji su zajedno podneli narodni poslanici Arpad Fremond, Balint Pastor, Laslo Varga, Elvira Kovač, Zoltan Pek, Anamarija Viček.

Odbor je odlučio da predloži Narodnoj skupštini da odbije amandmane:

- na član 2, koji je podneo narodni poslanik prof. dr Janko Veselinović;
- na član 4, koji je podneo narodni poslanik prof. dr Janko Veselinović;
- na član 13, koji je podneo narodni poslanik prof. dr Janko Veselinović;
- na član 18, koji su zajedno podneli narodni poslanici Marko Đurišić, prof. 	dr Janko Veselinović, Aleksandar Senić, dr Blagoje Bradić, Branka Karavidić, Biljana Hasanović Korać;

Za izvestioca Odbora na sednici Narodne skupštine određen je Marijan Rističević, predsednik Odbora.

Druga tačka dnevnog reda – Razno

Pod tačkom Razno, Marija Obradović, koordinator Ženske parlamentarne mreže je iznela inicijativu uspostavljanja rodne ravnopravnosti prilikom donošenja  agrarnog budžeta za 2015. godinu. Odbor je na osnovu člana 56. Poslovnika Narodne skupštine, doneo sledeći:

Z A K Lj U Č A K

I
1.	Odbor za poljoprivredu, šumarstvo i vodoprivredu podržava zahtev upućen prema Vladi, Ministarstvu poljoprivrede i Ministarstvu finansija da se u okviru ruralnog razvoja posebno pomognu poljoprivredna gazdinstva čiji su nosioci žene.
2.	Odbor podržava inicijativu da se u okviru drugih mera pruži podrška ženama koje se bave poljoprivredom i koje žive na selu.
3.	Odbor preporučuje Ministarstvu poljoprivrede da u vezi IPA fondova edukativno i tehnički pomognu ženska udruženja koja deluju na selu, da konkurišu kod pomenutih fondova.
II
1.	Odbor je još jednom pozvao Ministarstvo poljoprivrede i Vladu da zaštite poljoprivrednu proizvodnju, a imajući u vidu član 41. tačka 2. Sporazuma o stabilizaciji i pridruživanju. Posebno se ukazuje na problem na tržištu prodaje stoke.

III
1.	Zaključak dostaviti Vladi, Ministarstvu poljoprivrede i zaštite životne sredine i Ministarstvu finansija.

U diskusiji su učestvovali narodni poslanici: Marijan Rističević, Milan Kovačević, Vladan Milošević i Miodrag Nikolić.

Pošto drugih pitanja i predloga nije bilo, sednica je zaključena u 9,00 časova.

Sastavni deo ovog zapisnika čini obrađeni tonski snimak sednice Odbora.

   SEKRETAR     	                                 		PREDSEDNIK
                                                                                                    Veljko Racković                                         		Marijan Rističević